Αυταριάτες

Οι Αυταριάτες ήταν Ιλλυρική φυλή που ζούσε ανάμεσα στις κοιλάδες των ποταμών Λιμ και Τάρα, πέρα από το Προκλέτιγιε και στην κοιλάδα του ποταμού Δυτικού Μοράβα. Στα δυτικά τους βρίσκονταν οι Αρδιαίοι, στα ανατολικά η Λίμνη Σκόδρας και οι Δάρδανοι και στα βορειοανατολικά οι Τριβαλλοί.Wilkes 1992, σσ. 99, 139 Ο Στράβων στο έργο του Γεωγραφικά καταγράφει τους Αυταριάτες σαν έναν από τους τρεις ισχυρότερους Ιλλυρικούς πληθυσμούς μαζί με τους Δάρδανους και τους Αρδιαίους.Hammond 1966, σσ. 239–241Papazoglu 1978, σ. 110 Όταν ακολούθησε τον 4ο αιώνα π.Χ. η Γαλατικές επιδρομές στη Νοτιοανατολική Ευρώπη πολλοί από αυτούς που ζούσαν στη Βοσνία έγιναν Κέλτες.Yardley, Wheatley & Heckel 2011, σ. 233 Οι υπόλοιποι 20.000 μετά από συμφωνία τους με το Βασίλειο της Μακεδονίας εγκαταστάθηκαν στην οροσειρά Μπέλλες που αποτελούσε το φυσικό σύνορο ανάμεσα στη Μακεδονία με τη σημερινή Βόρεια Μακεδονία και τη νοτιοδυτική Βουλγαρία. Ο Περίπλους του Ψευδοσκύλακα καταγράφει την Ιλλυρική φυλή των Αυταριάτων τον 4ο αιώνα π.Χ.Šašel Kos 2013, σ. 247 Σύμφωνα με τη μυθολογική παράδοση που καταγράφει ο Αππιανός γενάρχης τους ήταν ο Αυταριεύς, ένας από τους γιους του Ιλλυριού, του γενάρχη όλων των Ιλλυρικών φυλών.Wilkes 1992, σ. 92Mesihović & Šačić 2015, σσ. 23–24 Το όνομα "Αυταριάτες" συνδέεται επίσης με το Υδρωνύμιο και τοπωνύμιο "Τάρα" αφού την περιοχή τους διασχίζει ο Τάρα ποταμός και βρίσκεται το Τάρα όρος.Papazoglu 1978, σσ. 106, 127Mesihović 2014, σ. 28

Ιστορία

Οι κοινότητες των Αυταριάτων ενώθηκαν σε μια ισχυρή φυλή από τον 6ο μέχρι τον 4ο αιώνα π.Χ.Mesihović 2014, σ. 7 Αρχικά υποτάχθηκαν οι Τριβαλλοί που ζούσαν στα ανατολικά τους και στη συνέχεια νίκησαν τους αιώνιους αντιπάλους τους Αρδιαίους που βρισκόντουσαν μόνιμα σε σύγκρουση για τον έλεγχο των ορεινών πηγών άλατος.Wilkes 1992, σ. 223Wilkes 1992, σ. 139 Οι νίκες των Αυταριάτων επηρέασαν σημαντικά τις μετακινήσεις των Ιλλυρικών πληθυσμών, οι Τριβαλλοί μετακινήθηκαν ανατολικά και οι Αρδιαίοι δυτικά στις ακτές της Αδριατικής. Η μεγάλη επέκταση οδήγησε τους Αυταριάτες να έχουν τον 5ο αιώνα π.Χ. ηγεμονικό ρόλο στα Βαλκάνια, οι αρχαιολόγοι ανακάλυψαν μεγάλους βασιλικούς τάφους και τύμβους που χρονολογούνται τον 5ο αιώνα π.Χ., ήταν σύμφωνα με τον Στράβων "ένας από τους μεγαλύτερους και ισχυρότερους Ιλλυρικούς λαούς". Ακολούθησε στη συνέχεια η παρακμή λόγω των Κέλτικων επιδρομών με τελικό αποτέλεσμα τη διάλυση του κράτους τους (310 π.Χ.), οι ίδιοι είτε αφομοιώθηκαν με τους Κέλτες είτε μετανάστευσαν σε άλλες περιοχές δυτικά στη Μακεδονία και εξαφανίστηκαν.Wilkes 1992, σ. 145Wilkes 1992, σ. 75
Ο Αππιανός γράφει ότι οι Αρδιαίοι καταστράφηκαν από τους Αυταριάτες, υπερτερούσαν ωστόσο σημαντικά απέναντι τους στη θάλασσα.https://www.perseus.tufts.edu/hopper/text?doc=Perseus:text:1999.01.0230:text=Ill.:chapter=1&highlight=ardiaeiardiaei Αναφέρει επίσης ότι τιμωρήθηκαν από τον Απόλλων επειδή έκαναν επιδρομή στο Μαντείο της Πυθίας σε συνεργασία με τους Κέλτες Κίμβριους, μετά μετανάστευσαν στην περιοχή που ζούσαν οι Γέτες κοντά στους Βάσταρνες.https://www.perseus.tufts.edu/hopper/text?doc=Perseus%3Atext%3A1999.01.0230%3Atext%3DIll.%3Achapter%3D1%3Asection%3D4 Ο Στράβων τους καταγράφει επίσης σαν μια από τις τρείς ισχυρότερες Ιλλυρικές φυλές μαζί με τους Αρδιαίους και τους Δάρδανες. Οι Αταριάται και οι Κέλτες Σκορδίσκοι αναμείχθηκαν και μετανάστευσαν στην κοιλάδα του Κάτω Μοράβα, σε ευρήματα που βρέθηκαν στο Κοσταλάκ κοντά στο Βελιγράδι είχαν όμοιους τάφους.Jovanović 1984, 1985, 1991; Theodossiev 2000: 120-121 Οι εννέα τάφοι των Αυταριάτων και οι μετέπειτα Κέλτικοι τάφοι δείχνουν ότι οι δύο λαοί αναμείχθηκαν ειρηνικά χωρίς πόλεμο και μετανάστευσαν σε μια ουδέτερη Κέλτο-Θρακό-Ιλλυρική ζώνη.Jovanović 1985, 1992https://www.caorc.org/programs/mellonpubs/Theodossiev.pdf

Πολιτισμός

Μια συνήθης τακτική των Αυταριάτων ήταν να θανατώνουν τους αδύναμους και τους ανάπηρους για να τους αποτρέψουν να πέσουν αιχμάλωτοι στα χέρια των εχθρών.Wilkes 1992, σ. 243 Η πρακτική αυτή οφείλεται σε μια παλιά δεισιδαιμονία ότι αν οι εχθροί πιούν το αίμα τους ή φάνε το κρέας τους θα αποκτήσουν τη δύναμη της φυλής τους.Papazoglu 1978, σ. 515 Οι Αυταριάτες άφησαν μια πολύ πλούσια κληρονομιά με εκατό κάστρα, χιλιάδες Τύμβους, αμέτρητα χειροποίητα κοσμήματα και όπλα, χρυσές και ασημένιες ζώνες αποκαλύπτουν τον πολιτισμό τους. Ο λαός τους ήταν καθαρά ορεινός, η συμπεριφορά τους συνεπώς ήταν όμοια με τους αρχαίους ορεινούς λαούς στα Βαλκάνια. Η θρησκεία τους είχε σαν επίκεντρο τη λατρεία του ηλίου όπως οι πανάρχαιοι Ιλλυρικοί λαοί, βρέθηκαν αμέτρητα ιερά του ηλίου στην περιοχή τους. Οι κυριότερες ασχολίες τους ήταν η κτηνοτροφία, η μεταλλουργεία, η χειροτεχνεία και το εμπόριο, έμειναν διάσημοι για το πλήθος των εμπορικών επαφών τόσο με τους Βαλκανικούς λαούς όσο και με τους Ιταλούς εμπόρους τον 7ο - 6ο αιώνα π.Χ.

Παραπομπές

Πηγές

Bearzot, Cinzia (2004). "Celti in Illiria. A proposito del frg. 40 di Teopompo". In Urso, Gianpaolo (ed.). Dall'Adriatico al Danubio: l'Illirico nell'età greca e romana : atti del convegno internazionale, Cividale del Friuli, 25-27 settembre 2003. I convegni della Fondazione Niccolò Canussio (in Italian).
Hammond, Nicholas Geoffrey Lemprière (1966). "The Kingdoms in Illyria circa 400-167 B.C.". The Annual of the British School at Athens. British School at Athens. 61: 239–253. 
Mesihović, Salmedin (2014). ΙΛΛΥΡΙΚΗ (Ilirike) (in Bosnian). Sarajevo: Filozofski fakultet u Sarajevu. 
Mesihović, Salmedin; Šačić, Amra (2015). Historija Ilira [History of Illyrians] (in Bosnian). Sarajevo: Univerzitet u Sarajevu [University of Sarajevo]. 
Papazoglu, Fanula (1978). The Central Balkan Tribes in pre-Roman Times: Triballi, Autariatae, Dardanians, Scordisci and Moesians. Amsterdam: Hakkert. 
Šašel Kos, Marjeta (2013). "The 'great lake' and the Autariatai in Pseudo-Skylax". Mélanges de l'École française de Rome: Antiquité. 125 (1): 247–257.
Wilkes, John J. (1992). The Illyrians. Oxford, United Kingdom: Blackwell Publishing. 
Yardley, J. C.; Wheatley, Pat; Heckel, Waldemar (2011). Justin: Epitome of the Philippic History of Pompeius Trogus: Volume II: Books 13-15: The Successors to Alexander the Great. Clarendon Press.

Κατηγορία:Ιλλυρικές φυλές
Κατηγορία:Αρχαία φύλα στην Αλβανία